Usbekistan  liegt großteus zwischn de Flüss Sirdarja und Amudarja. Im Westn liegt da Aralsee, dea, weu a imma weniga wiad, zu da Wüstn Aralkum wiad, südli davãu d'Oasn Choresmien und d'Karakum, östli vu dem Gãnzn d'Kisilkum. Gãnz im Ostn liegt s'Ferganatåi, des vu de Ausläufa vum Pamir und vum Tienshan umgem is. Da hechste Beag is da Beshtor mid 4301 Meta Hechn, da tiafste Punkt vum Lãnd liegt 12 Meta unta'm Meeresspüagi.